شاہ سلیمان نوری

شاہ سلیمان نوری  (پیدائش: 7 جولائی 1508ء – وفات: 27 فروری 1604ء) سلسلہ قادریہ سے تعلق رکھنے والی صوفی بزرگ اور عالم تھے۔ آپ کی وجۂ  شہرت آپ کے شاگرد رشید نوشہ گنج بخش ہیں ۔امتدادِ زمانہ سے آپ کا کوئی بھی تصنیفی شاہکار بصورتِ کتاب موجود نہیں ہے۔

سوانح

نام و  القاب 
آپ کا نام سلیمان ہے جبکہ آپ اپنے مختلف القاب کی نسبت سے مشہو ر ہیں ، جن میں ’’سخی بادشاہ، سخی پیر، نوری، حضوری، شیخ صاحب، شاہِ شاہان‘‘ شامل ہیں۔

خاندان 
آپ کے والد بزرگوار شیخ عبداللہ تھے جو میاں منگو صاحب کے نام سے مشہور تھے۔آپ کی والدہ محترمہ کا نام مائی بھاگ بھری تھا۔

نسب 
آپ خاندانی اعتبار سے قریشی النسل ہیں۔نسب یوں ہے: سلیمان بن عبداللہ (منگو صاحب) ابن جلال الدین ابن شمس الدین بن محمد مراد بن محمد صالح بن شیخ حسین بن عبدالخالق بن خدایار بن سلطان علی بن عون بن قاسم بن اسمٰعیل بن مظہر بن آدم بن عبدالشکور بن عبدالعلی بن مطرف بن خزیمہ بن خادم بن مطرف بن عبدالرحیم بن عبدالرحمٰن بن عیار (صحابی) بن اسد بن مطلب بن عبدالعزیٰ بن قصی بن کلاب بن مرہ بن کعب القرشی۔

پیدائش 
شاہ سلیمان کی ولادت بروز جمعہ 8 ربیع الاول 914ھ مطابق  7 جولائی 1508ء  کو پرانا بھلوال میں ہوئی۔

وفات 
آپ کی وفات بروز شبِ جمعہ 27 رمضان المبارک 1012ھ مطابق 27 فروری 1604ء کو پرانا بھلوال میں ہوئی۔ آپ کی تدفین بھی اُسی مقام پر کی گئی جہاں آپ کی خانقاہ موجود تھی۔

مزید دیکھیں 

 نوشہ گنج بخش

 سلسلہ قادریہ
 بھلوال